cyanic-selkie/wikianc huggingface dataset:
Alfa Romeo GTA
Op daardie stadium was Alfa baie aktief in motorsport. Die rensportafdeling van Alfa, Autodelta, het 'n motor vir kompetisies ontwikkel wat gestalte gedoen het aan die padmodel. Hierdie motors is GTA gedoop inplaas van GT. Die GTA is die eerste keer in 1965 as 'n 1600 cc en later as 'n 1300 Junior weergawe gebou. Die GTA motors was ook in óf straat- (Stradale) of suiwer renweergawe (Corsa) vervaardig.
Die GTA het aluminium-bakpanele in plaas van staal gehad, magnesium allooiwiele, deursigtige plastiekkantvensters, 'n aluminium agterste kontrolearm, verskillende deurhandvatsels en kwartvenster meganismes en 'n liggewig binneafwerking. Die enjin het 'n nuwe dubbelontsteking silinderkop ("twin plug" genoem, later in die tagtigerjare is die stelsel "tweevonk" genoem) met 'n Marelli verdeler van 'n Ferrari Dino, 45 mm vergassers in plaas van 40 mm en 'n magnesium nokasdeksel, oliebak, tydreelbedekking en klokhuis. Die ratverhoudings was nader aan mekaar, en die ratte is gemasjineer vir ligte en vinnige verskuiwing. Die 1600 GTA het nie 'n remversterker gehad nie en het 'n dikker verkoeler as die standaardvoertuig gehad.
Vir homologasie is 500 motors vir wedrenne en padgebruik gebou. Die motor het 'n maksimum kraguitset van 96 pk gelewer (in Stradale/straat-uitvoering) wat gesorg het vir 'n topspoed van hoër as 175 km/h. In wedrenstyl met Spica-inspuiting kon dit 165 pk gelewer het.
Christina Kirk
Christina Kirk (gebore 10 November 1970) is 'n Amerikaanse aktrise. Sy is bekend vir haar rolle in die rolprente Melinda and Melinda (2004), D.E.B.S. (2004), Along Came Polly (2004), en Taking Woodstock (2009).
Aloe hendrickxii
Aloe hendrickxii is 'n aalwyn wat endemies is aan Demokratiese Republiek die Kongo waar dit in die ooste voorkom.
Seepokke
Seepokke (Engels: Barnacles of Sessilia) is 'n orde van skaaldiere. Hulle lyk met die eerste oogopslag nie soos krappe of garnale nie, maar hul behoort egter tot die rankpootkrewe (Cirripedia). Hulle heg hulself aan verskillende oppervlaktes: hout, klippe, skulpe en selfs die velle van walvisse en doppe van seeskilpaaie.
Die behuising is dikwels wit en kliphard. Die vorm kan konies wees, maar in digte populasies kan dit tot hoë kolomme groei. Dit bestaan uit 'n huis van ses kalksteenplate, met 'n deksel wat gevorm word uit twee kalksteenplate (tergum en scutum). Die larwes van seepokke het nog nie 'n dop nie en hul swem vrylik rond. Sommige seepokke leef heeltemal ingebed in hul gasheer, soos in die binneste rand van die wulk se dop (Buccinum unatum), veral as dit bewoon word deur sy sekondêre inwoner: die algemene hermietkreef (pagurus bernhardus).
Leefgebied
Die seepok woon op verskillende plekke, maar kom hoofsaaklik in getygebiede voor. Dit kan voorkom op golfbrekers, waar hulle byvoorbeeld op die skulpe van mossels kan sit, tot in die Noordpoolseë waar dit op bultrugwalvisse voorkom.
Voedingsbron
Die seepok versamel kos deur 'sy dop' oop te maak en sy ses lang pote uit te steek. Hulle maak eers oop as hulle onder water is. Deur die arms heen en weer te beweeg, skep hulle water en voedseldeeltjies daarheen. Die seepok se kos bestaan hoofsaaklik uit plankton. As daar verskeie seepokke bymekaar is, word die vang van plankton doeltreffender, omrede al die trillende pote saam 'n waterstroom veroorsaak.
Voortplanting
Die penis van 'n seepok word in die paartyd so lank, tot 7 maal die lengte van die dier self, sodat naasliggende diere bevrug kan word. Seepokke is tweeslagtig.
Seepokke in die skeepsvaart
Seepokke lê hulself amper op enige substraat in die water neer. Een van die plekke waar hulle gereeld beland, is op die rompe van skepe. Dit verhoog die wrywing tussen die skip se romp en die water en verhoog daarmee die brandstofverbruik.
Daar word dus gepoog om die groei van seepokke en ander organismes op die romp te voorkom deur middel van 'n antihegtingsverf. Dit is verf wat tot 'n beperkte mate giftig is, sodat mariene organismes nie op die romp gaan sit nie of vinnig sal sterf as hulle daaraan heg.
Chris Sullivan (The Electric Company)
Chris Sullivan is 'n Amerikaanse akteur, vervaardiger, en skrywer. Hy is bekend vir sy rolle in die televisiereekse The Electric Company (2006), UCB Comedy Originals (2007), en Late Night Republic (2010).
Islamofobie
Islamofobie (Arabies: إسلاموفوبيا, 'islaamufuubya) verwys na die ongefundeerde en irrasionele angs vir Moslems en Islam. Die woord is in 1997 die eerste keer in 'n publikasie deur die Runnymede Trust gebruik, aanvanklik met 'n negatiewe betekenis – 'n haat vir of afkeer van Moslems en Islam. Islamofobie is deur 'n paar geleerdes as 'n vorm van rassisme gekategoriseer.
Maartenshoop
Maartenshoop is 'n klein nedersetting in Thaba Chweu Plaaslike Munisipaliteit van Mpumalangaprovinsie.
Mwai Kibaki
Kibaki was voorheen vir 10 jaar van 1978 tot 1988 ondervoorsitter van Kenia onder president Daniel arap Moi. Hy het ook ministeriële ampte in die Kenyatta- en Moi-regerings beklee, waaronder hy vir 'n tyd as minister van finansies (1969 tot 1981) onder Kenyatta was, asook minister van binnelandse sake (1982 tot 1988) en minister van gesondheid (1988 tot 1991) onder Moi was.
Kibaki het van 1992 tot 2002 as 'n opposisielid in die parlement gedien. Hy is in 1992 en 1997 as president van die parlement verkies. Hy was van 1998 tot 2002 die leier van die amptelike opposisie in die parlement. In die presidentsverkiesing in 2002 is hy verkies tot president van Kenia.
Rodney Seale
Rodney Seale is 'n Suid-Afrikaanse evangelis, motiveringspreker en skrywer. Vanaf die vroeë jare tagtig tree hy op as Afrikaanstalige spreker en afrigter by skole, universiteite, organisasies, jeugkampe en gesinskampe. Hy praat ook op die radio en televisie en produseer video- en oudiomateriale. In die tagtiger jare het hy in Suid-Afrika 'n bekende naam geword deur sy stryd teen wat hy sien as die gevare van rockmusiek en teen satanisme.
Seale stam uit 'n Engelstalige gesin van Rhodesië. Toe hy jonk was, het hy Suid-Afrika toe verhuis en matrikuleer hy in 'n Afrikaanstalige laerskool. Hy is getroud en het twee dogters en twee kleinkinders.
Aandagsgebiede
Seale is in Suid-Afrika bekend vir sy praatjies met skoolkinders en opvoedkundiges oor die gevare, soos hy dit sien, van rockmusiek. Hierdie musiek maak glo die deur oop na 'n reeks sosiale probleme vanuit 'n konserwatief christelike perspektief, soos kommunisme, misbruik van alkohol en dwelms, homoseksualiteit, promiskuïteit, pornografie, oosterse godsdienste, rebellie, satanisme en liberale politieke opvattinge.
Ook op musikante in ander populêre genres as rock het hy kritiek gelewer. Van die bands en sangers wat deur Seale bekritiseer is weens hulle gebruik van sekere beelde en/of lirieke, is AC/DC, Black Sabbath, Iron Maiden, Queen, Olivia Newton-John, Bette Midler, Patti Smith, Strawbs, die Eagles, Boney M, Shaun Cassidy en John Denver. Een van die wyses waarop rockgroepe volgens hom jongmense beïnvloed, is backmasking: boodskappe wat versteek is en wat jy net kan hoor as jy die liedjie agterwaarts speel. Oor die vermeende gevare van rockmusiek skryf hy Rock musiek: die reg om te weet (1988).
Sy boek Satanisme: die reg om te weet (1991) gaan oor die satanisme wat glo wydverbrei is in die Suid-Afrikaanse samelewing, en die bedreiging daarvan vir die jeug. In die boek sê Seale daar is bedekte sataniese covens in die maatskappy, en jongmense raak betrokke by satanisme deur die invloed van rockmusiek en groepsdruk. Die oplossing wat hy sy publiek aanbied is om vir Jesus Christus te aanvaar as hulle persoonlike verlosser en om die raadgewing van die Bybel te volg.
Die Cordis Trust, wat as doelwitte die bevordering van kuns en geestelike werk het, het vir Seale die Orde van die Kruik Award gegee vir sy boek oor tieners en selfmoord. Nog 'n onderwerp waaroor hy gepubliseer het, is die afknou.
Uhuru Kenyatta
Uhuru Muigai Kenyatta (gebore op 26 Oktober 1961) is 'n Keniaanse politikus, sakeman en die vierde en huidige President van Kenia. Hy was van 2002 tot 2013 lid van die parlement (LP) vir Gatundu-Suid. Hy is tans 'n lid en die partyleier van die Jubilee Party of Kenya. Uhuru was voorheen verbonde aan die Kenia Afrika Nasionale Unie voordat hy by The National Alliance aangesluit het, een van die geallieerde partye wat tydens die algemene verkiesing van 2017 vir sy herverkiesing geveg het.
Hy is die seun van Jomo Kenyatta, die eerste president van Kenia, en sy vierde vrou Mama Ngina Kenyatta. Uhuru is in die algemene verkiesing in Augustus 2017 vir 'n tweede termyn herkies, met 54% van die gewilde stemme. Die voorsitter van die onafhanklike verkiesings- en grenskommissie Wafula Chebukati is formeel op nasionale televisie verklaar. Uhuru se verkiesing is egter suksesvol in die Hooggeregshof van Kenia betwis deur sy belangrikste mededinger, Raila Odinga. Die hof het op 1 September 2017 die verkiesing ongeldig verklaar en gelas dat 'n nuwe presidentsverkiesing binne 60 dae vanaf die dag van die beslissing moet plaasvind. 'n Nuwe presidensiële verkiesing is op 26 Oktober gehou, wat hy gewen het, met 39% -deelname as gevolg van moegheid van die kiesers, apatie van die kiesers en deur die opposisie geboikot word. In Oktober 2021 is hy in die Pandora-dokumente genoem.
FSV Braunfels
FSV Braunfels is 'n sokkerklub uit Braunfels in die deelstaat Hessen in Duitsland. Die klub is in 1918 gestig met die huidige naam. Na die Tweede Wêreldoorlog is die klub in 1945 deur die Geallieerdes ontbind en eers weer in 1948 heropgerig.
Die klub se beste prestasie was om 'n paar seisoene in die Oberliga deur te bring.
Kaapse rotskrap
Die Kaapse rotskrap (Plagusia chabrus) is 'n seedier wat voorkom in die suidelike Indiese- en suidelike Stille Oseaan, insluitend Suid-Afrika, Australië, Nieu-Seeland en Chili. Dit word tot 5 cm groot. Dit het 'n gladde, fluweelagtige karapaks en is rooibruin van kleur met geel tot oranje op die pote. Daar is twee kepe tussen die oë. Die krap kom voor in rotspoele of vlak riwwe en is 'n aktiewe swemmer. Hulle vreet seewier en klein diertjies.
Emo Adams
Emo Adams (gebore Imraan Adams, 9 April 1978) is 'n Suid-Afrikaanse akteur, sanger en tv-persoonlikheid wat veral bekend is vir sy produksies saam met David Kramer en wyle Taliep Petersen.
Loopbaan
Hy het die vermaaklikheidsbedryf op 9-jarige ouderdom met die rol van Broe'tjie in David Kramer en Taliep Petersen se District 6: The Musical betree. Sedertdien het hy die hoofrol van Kramer en Petersen se Kat & the Kings met lang speelvakke in Frankfurt, Wene, Las Vegas en Londen gespeel.
Adams het sy debuutalbum in 2007 getiteld "Tall, Dark & Afrikaans" vrygestel. In 2008 het hy die rol van Solly in die SAUK2 se mini-reeks "Malan en Kie". Hy is meer onlangs die aanbieder van die program Noot vir Noot ook op SAUK2, asook Jou Show Met Emo op kykNET.
Persoonlike lewe
Adams is op 9 April 1978 in Mitchells Plain in Kaapstad gebore. Sy pa is Omar "Boeta Maan" Adams, ook ’n bekende in musiekkringe, en sy ma is Mardeah. Hy het ook 'n broer, Loukmaan.
Seilvin-rubberlip
Die Seilvin-rubberlip (Diagramma centurio) is 'n vis wat voorkom in die westelike Indiese Oseaan vanaf Kenia tot by Durban, en benewens om Madagaskar, die Comore-eilande en Seychelle.
Voorkoms
Die vis is silwergrys met verskeie bruin of swart spikkels aan die bokant van die lyf. Die dorsale vin is baie lank. Die vis word 1 m lank. Die onvolwasse vissies is grys of geel met 'n breë band oor die middellangs oor die lyf, van die kop tot aan die stertvin. Soos die vissie groei word die donker bane meer en as die vis langer as 20 cm raak breek die bane op as kolletjies.
Habitat
Die vis kom voor by koraalriwwe in water van 3 – 50 m diep. Die onvolwasse visse hou in seegrasbeddings. Dit is 'n goeie tafelvis.
Daniel arap Moi
Daniel Toroitich arap Moi (2 September 1924 - 4 Februarie 2020) is 'n Keniaanse politikus wat van 1978 tot 2002 die tweede president van Kenia gedien het. Hy het president geword as gevolg van die dood van die destydse president Mzee Jomo Kenyatta. Deur populêre aksies en druk van buite, is hy gedwing om in 1991 veelpartyverkiesings toe te staan; hy het sy party, KANU, tot die oorwinning gelei in die 1992- en 1997-verkiesing. Voordat hy president geword het, was hy van 1967 tot 1978 die derde vise-president van Kenia.
Moi is algemeen bekend onder Keniane as Nyayo, 'n Swahili-woord vir "voetstappe", soos hy gereeld gesê het dat hy in die voetspore van die eerste president, Jomo Kenyatta, gevolg het. Hy het ook die bynaam "Professor in Politiek" gekry as gevolg van sy lang bewind van 24 jaar, die langste in die Keniaanse geskiedenis tot nog toe. Hy het op die ouderdom van 95 jaar, op 4 Februarie 2020 in Kenya gesterf.
Trinomiale naam
Trinomiale naam verwys in biologie na name wat in taksons laer as spesie gebruik word. Die naam bestaan uit drie dele en verskil in dierkunde en plantkunde.
In dierkunde
By diere is daar net een rang onder spesie, en dit is subspesie. So is Coloeus monedula monedula een van die subspesies van die kerkkraai (Coloeus monedula).
In plantkunde
Vir alge en plante is daar ’n onbepaalde aantal infraspesifieke range onder die vlak van spesie. Die sekondêre range onder spesie is variëteit en forma, en nog range kan gevorm word met die voorvoegsel "sub": subspesie, subvariëteit en subforma. In uitsonderlike gevalle kan nog range gevorm word, soos supersubspesie. Nie alle range hoef gespesifiseer te word nie; sommige skrywers verkies om plantspesies in subspesies te verdeel en ander verkies variëteite.
Hierdie range is deel van ’n biologiese klassifikasie. So is Corylopsis sinensis var. calvescens f. veitchiana ’n ornamentele tuinplant. ’n Naam verskil egter van ’n klassifikasie. Laasgenoemde sal ’n trinomiale naam wees (dus met drie dele): die twee dele van die spesienaam, Corylopsis sinensis, plus die formanaam, veitchiana, dus Corylopsis sinensis f. veitchiana.
Moeraskrap
Die Moeraskrap (Sesarma catenata) is 'n seedier wat aan die suid- en ooskus van Suid-Afrika voorkom en tot 2.5 cm breed word. Die krap het 'n vierkantige karapaks wat bruin tot geel van kleur is. Die binnerande van die knypers is uitgevoer met hare of borseltjies. Die kap leef in sand- en moddervlaktes van riviermondings naby die hoogwatermerk. Hulle vreet modder- en sanddeeltjies om organiese plant- en diermateriaal daaruit te haal.
Du gamla, Du fria
Du gamla, Du fria (Sweeds: Jy oue, Jy vrye) is die de facto nasionale volkslied van Swede. Die twee eerste verse is in 1844 deur Richard Dybeck geskryf op 'n ou Sweedse volksmelodie. 'n Nuwe versie van die liedjie is in 1910 gepubliseer, met 'n totaal van vier verse waarvan die twee laaste deur Louise Ahlén geskryf is. By die meeste geleenthede is net die twee oorspronklike verse gesing.
Die oorspronklike titel van die liedjie is Sång till Norden (Liedjie aan die Noorde).
Lirieke
Du gamla, Du fria, Du fjällhöga nord Du tysta, Du glädjerika sköna! Jag hälsar Dig, vänaste land uppå jord, /: Din sol, Din himmel, Dina ängder gröna. :/
Du tronar på minnen från fornstora da'r, då ärat Ditt namn flög över jorden. Jag vet att Du är och Du blir vad Du var. /: Ja, jag vill leva jag vill dö i Norden. :/
Jag städs vill dig tjäna, mitt älskade land, Dig trohet till döden vill jag svära. Din rätt skall jag värna med håg och med hand, /: Din fana, högt den bragderika bära. :/
Med Gud skall jag kämpa för hem och för härd, för Sverige, den kära fosterjorden. Jag byter Dig ej mot allt i en värld /: Nej, jag vill leva jag vill dö i Norden!. :/
Jack Denton
Jack Denton (11 September 1872 – 19 April 1949) was 'n Engelse akteur, regisseur, en skrywer. Hy was bekend vir sy rolle in die rolprente The Twelve Pound Look (1920) en Sybil (1921).
Pous Benedictus IV
Benedictus IV was die 117de pous van die Rooms-Katolieke Kerk.
Biografie
Pous Benedictus IV is gebore in Rome uit 'n adellike familie, die seun van Mammalus. Hy word tot priester gewy deur Pous Formosus. Op 1 Februarie 900 (of Mei / Junie volgens die "Chronicle of the Popes" en BBKL) volg hy Pous Johannes IX op en regeer tot sy dood in Julie of Augustus 903. Hy word opgevolg deur Pous Leo V. Die naam ‘Benedictus’ beteken 'die geseënde'.
Pontifikaat
Pous Benedictus IV kroon Lodewyk van die Provence (ook die Blinde genoem), koning van die Lombarde tot keiser in 901. In dieselfde jaar ekskommunikeer hy beide Boudewyn II van Vlaandere en sy handlanger Winedmar (die direkte moordenaar) weens die moord op aartsbiskop Fulk van Reims op 17 Junie 900. Hy sterf is die somer van 903.
Nota
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.
Aloe humbertii
Die Aloe humbertii is 'n aalwyn wat endemies is aan Madagaskar waar dit in die suidooste voorkom.
Groot-Sandwoestyn
Die Gibsonwoestyn lê na die suide, en die Tanamiwoestyn lê na die ooste.
Kenmerke
Die Groot-Sandwoestyn het groot duinseë (ook bekend as Ergs) en bestaan dikwels uit longitudinale duine. In die noordooste van die woestyn is daar 'n baie bekende meteoriet impakkrater, die Wolfe Creek krater.
Bevolking
Die streek is baie ylbevolk, met die bevolking wat hoofsaaklik uit inheemse Australiese gemeenskappe en myngemeenskappe bestaan. Die inheemse Aboriginiese bevolking bestaan hoofsaaklik uit 2 groepe, die Martu-stam in die weste, en die Pintupistam in die ooste.
Die inheemse bevolking is sprekers van verskeie Westelike Woestyntale. Baie van die inheemse bevolking was gedurende die 20ste eeu onder dwang van hulle grondgebiede verwyder, en na nedersettings soos Papunya in die Noordelike Gebied verskuif.
Van die oorspronklike bevolking het onlangs begin terugkeer na hierdie areas. Jong inheemse volwassenes van die Groot Sandwoestyn reis na en werk in die Wilurarra Skeppingsprogram om hul kultuur te onderhou en ontwikkel.
Klimaat
Reënval langs die kus en verre noorde is laag, en hoogs seisoenaal. Areas naby die Kimberley-gebied het 'n gemiddelde reënval wat 300 mm/jaar oorskry, maar is is wisselvallig, en val kollerig.
Baie droogtejare eindig met 'n monsoon wolkmassa of tropiese siklone. Soos baie Australiese woestyne, is die reënval hoog volgens woestynstandaarde, met die droogste dele wat reënvalsyfers net onder 250 mm per jaar aanteken. 'n Baie hoë verdampingskoers kanselleer egter die relatiewe hoë reënval uit. Hierdie streek veroorsaak lae hittesones, wat die NW monsoon aandryf. Bykans al die reën kom van die monsoon donderstorms of tropiese siklone wat af en toe voorkom.
Oor die grootste gedeelte van die area vorm donderstorms ongeveer 20-30 keer per jaar, maar in die Kimberley-gebied is die gemiddeld 30-40 dae per jaar.
Somer dagtemperature is van die hoogste in Australië, met temperature op die noordelike grense naby Halls Creek wat by 37-38°C is, (maar naby die onderste punt van die skaal is), terwyl streke verder suid kan verhoog na 38-42°C wanneer daar nie monsoonwolke is nie.
Verskeie mense het al in hierdie gebied gesterf nadat hulle voertuie in afgeleë areas gaan staan het.
Ekonomie
Inheemse kuns is 'n groot industrie in sentraal-Australië. Myne soos die Telfer-goudmyn (een van die grootste goudmyne in Australië) en Nifty-kopermyn, asook veestasies word in die weste van die gebied gevind. Die Kintyre-uraanafsetting is suid van Telfer geleë.
Fauna en Flora
Die plantegroei van die Groot-Sandwoestyn word deur spinifex gedomineer.
Diere wat in die omgewing voorkom, sluit dingos, goannas (insluitende die groot perentie), bilbies, mulgara, buidelmol, rufous hare-wallaby, doringduiwel (Engels: Thorny Devil), bebaarde draak (Engels: bearded dragon), rooi kangaroo, 'n groot verskeidenheid voëls en akkedisse, asook Australiese wildekamele in.
Jared Nathan
Jared Nathan (10 Augustus 1985 – 28 Desember 2006) was 'n Amerikaanse akteur. Hy was bekend vir sy rol in die televisiereeks Zoom (1997).
Tex Avery
Tex Avery (26 Februarie 1908 – 26 Augustus 1980) was 'n Amerikaanse akteur, regisseur, en skrywer.
Storegga-aardverskuiwing
duimnael|’n Kaart van die Storegga-aardverskuiwings.
Die drie Storegga-aardverskuiwings word beskou as van die grootste bekende aardverskuiwings. Hulle het onder die water plaasgevind, aan die rand van Noorweë se kontinentale plat (Storegga is Noorweegs vir "die Groot Rand "), in die Noorse See, 100 km noordwes van die Møre-kus. Dit het ’n baie groot tsoenami veroorsaak in die Noord-Atlantiese Oseaan.
Die verskuiwing het ’n kuslyn van sowat 290 km lank geraak en ’n totale volume van 3 500 km3 puin geskep. Dit is gelyk aan die volume van ’n gebied so groot soos Ysland wat 34 m diep begrawe word.
Volgens die radiokoolstofdatering van plantmateriaal wat verkry is uit afsaksels wat deur die tsoenami veroorsaak is, was die laaste voorval omstreeks 6225–6170 v.C. In Skotland is oorblyfsels gevind tot 80 km die binneland in en 4 m bo die huidige normale getyvlakke.
Uitwerking op beskawings
Teen die tyd van die aardverskuiwing, of net daarvoor, het ’n landbrug wat geoloë en argeoloë Doggersland noem, bestaan. Dit het Brittanje, Denemarke en Nederland verbind oor wat nou die suidelike Noordsee is. Die gebied het vermoedelik uit ’n kuslyn van lagunes, brak vleie, moddervlaktes en strande bestaan wat ’n vrugbare terrein vir jag en hengel was vir die mense van die Middel-Steentydperk.
Hoewel Doggersland fisies weens ’n geleidelike toename in seevlakke onder die water verdwyn het, is voorgestel dat kusgebiede van beide Brittanje en die Europese vasteland, wat dele insluit wat nou onder die water is, oorstroom sou gewees het deur ’n tsoenami wat deur die Storegga-aardverskuiwing veroorsaak is. Dis sou ’n katastrofale impak op die beskawings in hierdie gebiede gehad het, en mense van Brittanje afgesny het van dié op die vasteland.
Cornelis Pama
Pama is in Rotterdam gebore tydens die Eerste Wêreldoorlog. Na die Tweede Wêreldoorlog het hy na Engeland verhuis, en in 1955 na Suid-Afrika vertrek, waar hy die res van sy lewe gewoon het.
Publikasies
Pama se eerste publikasie was 'n klein Nederlandse werk wat in die Nederlandse "bezettingstijd" gedruk was: Pama het talle artikels oor heraldiek, genealogie, en geskiedenis geskryf in tydskrifte soos Arma, die bulletin van die "Heraldiese Genootskap van Suidelike Afrika" en in Die Burger. Hy het talle artikels vir die Standard Encyclopaedia of Southern Africa geskryf. Hy publiseer in Afrikaans, Nederlands en Engels.
Sandluis
Die Sandluis (Ligia dilatata) is 'n isopood wat aan die wes- en suidkus van Suid-Afrika voorkom. Die diertjie het 'n gladde bruin en afgeplatte liggaam met 'n enkele paar tentakles. Die tweede paar is baie klein. Die laaste paar agterpote is lank en steelvormig. Die diertjie word aangetref in opdrifsels in die hoë tussengetysone.
Jack Tramiel
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Jack Tramiel
Pools-Amerikaanse entrepreneur
Stigter en hoof uitvoerende beampte van
Commodore International
Atari Corporation
Gebore
13 Desember 1928 in Łódź,
Oorlede
8 April 2012
in Monte Sereno, CA,
Jerry Desmonde
Jerry Desmonde (20 Julie 1908 – 11 Februarie 1967) was 'n Engelse akteur. Hy was bekend vir sy rolle in die rolprente The Angel Who Pawned Her Harp (1954), Up in the World (1956), A King in New York (1957), en Gonks Go Beat (1964).
Jack Tramiel
Jack Tramiel (gebore as Jacek Trzmiel, trzemiel beteken "hommel" in Pools) was 'n Pools-Amerikaanse sakeman wat as stigter van Commodore International bekendheid verwerf het. Hierdie maatskappy het vanaf 1982 groot sukses met sy tuisrekenaars, waaronder die Commodore PET, Commodore C64, Commodore 128, Commodore Amiga en ander modelle in die Commodore-reeks, behaal.
Vroeë lewe
Tramiel is as Jacek Tramiel in 'n Joodse gesin in die Poolse nywerheidstad Łódź gebore.
Net soos baie ander aangehoudenes het sy pa aan tifus beswyk, alhoewel Tramiel daarvan oortuig was dat hy met 'n petrol-inspuiting vermoor is. Tramiel is deur die 84ste Infanterie-Divisie in April 1945 uit die gedwonge werkkamp bevry.
In November 1947 het Tramiel na die Verenigde State geëmigreer en sy naam na Jack Tramiel gewysig. Hy het kort daarna by die Amerikaanse leër aangesluit waar hy in die herstel van kantoortoerusting, waaronder skryfmasjiene, opgelei is.
Skryf- en rekenmasjiene
In 1953, toe hy nog as huurmotorbestuurder werksaam was, het Tramiel in die New Yorkse stadsdeel Bronx 'n werkswinkel vir die herstel van kantoortoerusting gekoop waarvoor die Amerikaanse leër 'n lening ter waarde van $25 000 beskikbaar gestel het. Hy het die onderneming na 'n militêre diensrang in die vloot Commodore Portable Typewriter genoem.
Twee jaar later het Tramiel 'n ooreenkoms met 'n Tsjeggo-Slowaakse maatskappy onderteken waarvolgens hy dié onderneming se skryfmasjiene in Noord-Amerika kon aanmekaarsit en verkoop. Om politieke redes - Tsjeggo-Slowakye was destyds immers 'n lidstaat van die Warskou-verdrag - kon die masjiene nie regstreeks na die VSA uitgevoer word nie sodat Tramiel 'n Kanadese filiaal in Toronto gestig het, Commodore Business Machines (CBM) International. Tramiel wou sy onderneming na 'n militêre diensrang vernoem, maar omdat name soos Admiral en General reeds deur ander maatskappye gebruik is, het hy die naam Commodore behou. In 1962 het Commodore 'n publieke maatskappy geword. Die Amerikaanse mark is in hierdie tyd al met goedkoop Japannese skryfmasjiene oorvloed sodat die bemarking van Tsjeggo-Slowaakse modelle nie meer winsgewend was nie. Aangesien die onderneming meer kontant benodig het, is 17 persent van die aandele aan die Kanadese sakeman Irving Gould verkoop. Die transaksie het aan Commodore 'n handige $400 000 kontant besorg.
Commodore se eerste elektroniese rekenmasjiene was 'n onmiddellike sukses op die mark. Vir die nuwe masjiene is 'n LED-vertooneenheid van Bowmar met 'n geïntegreerde stroombaan van Texas Instruments gekombineer. Maar Texas Instruments het gaandeweg besef watter groot potensiaal die mark sou bied en hul eie rekenmasjiene ontwikkel wat teen lae pryse bemark kon word - Commodore moes net vir sy rekenaarskyfies meer betaal as wat Texas Instruments vir die hele produk gevra het.
Simile
Simile is 'n swart township direk noord van Sabie in die Thaba Chweu Plaaslike Munisipaliteit van Mpumalanga provinsie, Suid-Afrika.
Jack Tramiel
Skryf- en rekenmasjiene
Gould het nog eens as die redder van die onderneming opgetree en 'n verdere $3 miljoen kontant beskikbaar gestel sodat Commodore MOS Technology, Inc. kon koop, 'n vervaardiger van geïntegreerde stroombane en halfgeleiers wat Commodore van die benodigde stroombane vir sy rekenmasjiene kon voorsien. Nadat die hoofontwerper Chuck Peddle vir Tramiel verduidelik het dat die mark vir rekenmasjiene sou doodloop en die toekoms in rekenaars sou lê, is hy gevra om só 'n rekenaar te ontwikkel en sodoende die bewys te lewer wat sy stelling sou bevestig.
Tuisrekenaars
Peddle se antwoord was die Commodore PET ('n afkorting van Personal Electronic Translator) wat op die onderneming se MOS Technology 6502-verwerker gebaseer was. Dit is vir die eerste keer tydens die Consumer Electronics Show van 1977 in Chicago aan die publiek bekend gestel. Die onderneming het vervolgens vyftig oproepe per dag van handelaars ontvang wat gretig was om die rekenaar te verkoop.
Die PET sou groot sukses behaal - veral in die onderwysveld waar die alles-in-een-ontwerp as voordeel gedien het. 'n Groot deel van Commodore se sukses met die PET-rekenaar was aan die besluit te danke om dit liewer regstreeks aan groot afnemers te verkoop as dit deur 'n handelaarnetwerk te versprei. Die eerste PET-tuisrekenaars is hoofsaaklik in Europa verkoop waar Commodore ook sy eerste vlaag van digitale sakrekenaars ingevoer het.
Toe pryse begin val het en die mark gaandeweg gevestig en versadig is, het mededingers soos Apple en Atari rekenaars met kleurgrafiek soos die Apple II en die Atari 800 begin vervaardig wat maklik met 'n televisietoestel as goedkoop skerm gekoppel kon word. Monochroom rekenaars soos die PET met sy groen teks teen 'n swart agtergrond was nou minder gewild by verbruikers.
Turksvy
Die turksvy (Opuntia tuna) is 'n plant in die kaktusfamilie, Cactaceae. Turksvye is van Suid-Amerika na Suid-Afrika gebring, en word oor die algemeen as 'n ernstige pes en bedreiging beskou.
Jack Tramiel
Atari
In Januarie 1984 het Tramiel weens meningsverskille "oor die grondbeginsels van bestuur vir die onderneming" uit sy pos by Commodore bedank. Ná 'n kort pouse het hy na die rekenaarbedryf teruggekeer om 'n nuwe onderneming, Tramel Technology, Ltd. (TTL), te stig en 'n nuwe generasie van tuisrekenaars te ontwerp en te verkoop.
In Julie van dieselfde jaar het Tramel Technology Atari Inc. se verbruikersafdeling van Warner Communications gekoop. Hierdie afdeling het hom ná die groot ineenstorting van die Amerikaanse videospeletjiesmark in 1983 in 'n moeilike posisie bevind. TTL het sy naam vervolgens na Atari Corporation gewysig.
In die laat 1980's het Tramiel besluit om homself aan die daaglikse sakebestuur by Atari te onttrek en sy seun Sam as president en hoof uitvoerende beampte benoem. Maar nadat Sam in 1995 'n hartaanval gely het, het sy pa weer tot die onderneming toegetree om sy oorsese aktiwiteite te koördineer.
Atari was aanvanklik 'n winsgewende onderneming, maar is gaandeweg vanweë die sterk mededinging van Intel-rekenaars onder finansiële druk geplaas.
In 1996 het Tramiel Atari in 'n omgekeerde samesmeltingtransaksie aan die skyfaandrywer-vervaardiger Jugi Tandon Storage verkoop. Die nuut-saamgesmelte maatskappy het voortaan as JTS Corporation bekend gestaan, en Tramiel het by JTS se bestuursraad aangesluit.
Latere lewe
Ná die verkoop van Atari het Tramiel hom aan die sakelewe onttrek en met sy vrou in Monte Sereno, Kalifornië gewoon.
Tramiel was 'n medestigter van die United States Holocaust Memorial Museum wat in 1993 ter nagedagtenis aan die Sjoa of Joodse Volksmoord geopen is.
Tramiel was een van talle oorlewendes van die gedwonge werkkamp in Ahlem wat deur die Amerikaanse veteraan-soldaat Vernon Tott opgespoor is. Tott, wat diens in die 84ste Divisie gedoen en met sy kamgerade oorlewendes van die kamp gered het, het destyds foto's van ten minste 16 oorlewendes geneem en hulle tot in 2003 bewaar.
De Hoop
De Hoop kan na een van die volgende verwys:
Jack Tramiel
Latere lewe
Tramiel het vir Tott, wat in 2003 aan kanker oorlede is, 'n inskripsie aan een van die Holocaust Museum se mure aangebring. Dit lees “Vir Vernon W. Tott, My Bevryder en Held.”
Tramiel is op 8 April 2012 op die ouderdom van 83 aan hartversaking oorlede. Hy word oorleef deur sy vrou Helen (née Goldgrub), met wie hy in 1947 getrou het, en sy drie seuns, Samuel, Leonard en Garry.
Turksvy
Turksvye het oorspronklik slegs in die Westelike Halfrond, oor die grootste gedeeltes van Noord- en Suid-Amerika, voorgekom. In die laat 1800's is turksvye na Australië gebring, waar hulle groot ekologiese skade in die oostelike state aangerig het. Hulle word ook in die Mediterreense streke van Noord-Afrika aangetref, veral in Tunisië, die mees noordelikste land van Afrika, sowel as die suidelike dele van Europa, veral op die eiland van Malta.
Die spesie kan met behulp van die turksvyvlieg uitgeroei word. Dit kan ook uitgekap en as veevoer gebruik word, maar die dorings moet eers afgebrand word.
Lola Kirke
Lola Kirke (gebore 27 September 1990) is 'n Amerikaanse aktrise, vervaardiger, en regisseuse. Sy is bekend vir haar rolle in die rolprente Gone Girl (2014), Mistress America (2015), Fallen (2016), en American Made (2017).
Aloe ibitiensis
Aloe ibitiensis is 'n aalwyn wat endemies aan Madagaskar is en kom in die sentrale deel voor.
SV Werder Bremen
Werder Bremen is 'n sportklub uit die stad Bremen in die deelstaat Hansestad Bremen in Duitsland, veral bekend vir sy sokkerafdeling. Behalwe sokker het die klub het ook afdelings vir onder meer atletiek, handbal, skaak, tafeltennis en gimnastiek.
Die klub is op 4 Februarie 1899 gestig as Fußballverein Werder von 1899 deur 'n groep 16-jarige skoolseuns. Dit was die eerste Duitse klub wat sy tuisveld omhein en toeskouers geld gevra het om na hulle wedstryde te kom kyk. In 1920 het die klub ook begin om ander sportsoorte aan te bied en is die naam verander na die huidige SV Werder Bremen. In 1922 het die klub die eerste in Duitsland geword om 'n professionele sokkerafrigter aan te stel.
Na die hervorming van die Duitse sokkerstruktuur deur die Nazi's in 1933 het die klub in die Gauliga Neder-Sakse meegeding en die liga gewen in 1934, 1936, 1937 en 1942. Bremen is egter elke slag vroeg uitgeskakel in die uitspeelwedstryde om die Duitse titel. Na die Tweede Wêreldoorlog is die klub deur die Geallieerdes ontbind, maar laat in 1945 weer herstig (saam met die lede van die mede-ontbinde TV Vorwärts Bremen en Freie Schwimmer 1910 Bremen) as TuS Werder 1945 Bremen. Die naam is kort hierna verander na SV Grün-Weiß 1899 Bremen. Die Amerikaanse besettingsmagte het die naam SV Werder verbied tot vroeg in 1946, toe die naam weer teruggeneem is.
Na die oorlog het die klub in die Oberliga Noord meegeding en is op grond van sy goeie vertonings toegelaat tot die Bundesliga in 1963. Die klub het sy eerste groot sukses in 1961 behaal toe die DFB-Pokal die eerste keer gewen is en die klub het die eerste keer in 1965 die Duitse kampioen geword. Die klub het in 1992 'n groot internasionale prestasie behaal toe die Europese Beker II gewen is.
Erelys
Duitse sokkerkampioen (4) DFB-Pokal (5) Europese beker II (1) UEFA Intertotobeker (1)
Rote Insel
Die kwartier se naam is afgelei van sy ligging tussen die spoorlyne van die Berlynse stadstreinstelsel en die tradisionele linkse politieke oriëntering van sy arbeidersbevolking. Mense het hulle hier in die 1930's en 1940's nog steeds verset teen die Nasionaal-Sosialistiese bewind. In boukundige opsig pronk die kwartier met die Koningin-Luise-Gedagteniskerk van 1912 en die historiese gasometer wat as 'n nywerheidsmonument oor die kwartier toring.
Die geboortehuis van die bekende aktrise en sangeres Marlene Dietrich lê in die Rote Insel se Leberstraße. Alfred Lion, medestigter van die befaamde Amerikaanse jazz-etiket Blue Note, is eweneens in die kwartier gebore. Ook sy geboortehuis in Gotenstraße 7 staan steeds.
Silwerflits stekelwang
Die Silwerflits stekelwang (Scolopsis vosmeri) is 'n vis wat voorkom in die Indiese - Pasifiese area, die Rooisee en aan die ooskus van Afrika vanaf Oman tot by Durban. Die vis kom ook voor in die wes Indiese Oseaan eilande. In Engels staan die vis bekend as Silverflash spinecheek.
Rote Insel
Ligging
Die kwartier lê teen die suidwestelike rand van die Berlynse middestad binne 'n skerphoekige driehoek, wat deur die spoorlyne van die Wannseebahn in die weste, die Dresdener en Anhalter Bahn in die ooste en die Ringbahn in die suide gevorm word. Die driehoek se buitehoeke word deur die treinstasies Schöneberg, Südkreuz en Yorckstraße gevorm.
Silwerflits stekelwang
Voorkoms
Die kleur wissel tussen rooibruin tot geel met 'n donker kol by die basis van elke skub. Die kop is donker met 'n wit vlek op die agterkant van die kop. Die onderkant van die operkulum is rooi en die boonste rand swart. Die vis word 20 cm lank.
Rote Insel
Ligging
In die weste grens die voormalige middestad van Schöneberg met die Kaiser-Wilhelm-plein en die Hauptstraße (Hoofstraat) aan die Rote Insel, in die suidooste lê die stadsbuurt Kreuzberg, en in die ooste en suidooste grens die "eiland" aan die woon- en nywerheidsgebiede van die stadsbuurt Tempelhof.
Silwerflits stekelwang
Habitat
Die vis verkies modderige of sand seebodems in water wat tot 60 m diep raak en aard ook goed in 'n akwarium.
Rote Insel
Ligging
Twee hoofstrate loop in wes-oostelike rigting deur die Rote Insel, die Monumenten- en die Kolonnen-straat, wat tot by die 1980's ook as die buurt se belangrikste winkelstraat gedien het. Die vyf strate suid van Kolonne- en wes van Naumann-straat, wat parallel in noord-suidelike rigting loop, vorm die kerngebied van die buurt: Cherusker-, Goten-, Leber-, Gustav-Müller- en Naumann-straat. Daar is 'n klein aantal dwarsstrate soos Leuthener, Torgauer en Roßbach-straat.
Die strate, wat buite hierdie kerngebied geleë is, is tot by die einde van die Tweede Wêreldoorlog net in 'n beperkte mate by die Rote Insel-buurt gereken. Die statige geboue van Czeminski- (vroeër Siegfried-) of Hohenfriedberg-straat het egter dikwels die klein kantore van militêre of ander staatsinstellings of woonstelle vir militêre personeel gehuisves. Die noordelike deel van die Rote Insel het net oor 'n klein bevolking beskik, wat aansienlik gefluktueer het en nie deur sterk sosiale bande gekenmerk was soos die suidelike deel nie.
Schöneberg se East End
Die begraafplaas Alter St. Matthäus-Kirchhof in die noordelike buitehoek verduidelik met sy terrein, wat in die rigting van die Spree-vallei saggies afdaal, verduidelik die Rote Insel se geologiese ligging op die Teltow-plato. Die begraafplaas lê as 'n uitloper van die Insel teen die Teltow-helling wat - soos op die kaart uit die jaar 1885 links-aan maklik gesien kan word - in die ooste tot by die heuwel Kreuzberg en die Hasenheide loop. Die spore wat die Insel-driehoek vorm word op die historiese kaart reeds byna volledig getoon. Die gebied van die Rote Insel - wat by die posisie van die voorsetsel "Alt" van "Alt-Schöneberg" geleë is - het destyds nog uit onbeboude persele bestaan.
Die ingewikkelde topografie van die moderne Berlyn versluier die historiese redes waarom die Rote Insel-buurt presies hier ontstaan het. Schöneberg, wat gedurende die 19de eeu vinnig van 'n plattelandse dorpie tot 'n selfstandige stad digby Berlyn gegroei het, verduidelik immers 'n fenomeen wat destyds kenmerkend vir baie Europese stede was.
In Europa se vroeë nywerheidsstede was die woonkwartiere van die werkersklas byna steeds in die oostelike dele van die stadsgebied geleë - vanweë die oorheersende winde uit westelike rigting, die geraas en grootskaalse lugbesoedeling deur rook - wat na die ooste gewaai is - het hulle hier veral mense gevestig wat geen woonstelle in die "gesonde" en rustige kwartiere van die westelike stadsgebiede kon bekostig nie. Hierdie fenomeen, wat aanvanklik veral in Engelse stede soos Londen, Manchester en Birmingham opgetree het, het dan ook as die East End-fenomeen bekend gestaan.
Insel (eiland)
Die kwartier se ligging tussen spoorlyne het sy ontwikkeling sowel in historiese asook sosiologiese opsig bepaal. Toe die grootskaalse boubedrywighede van die periode tussen 1870 en 1890 hier 'n aanvang geneem het, het die spore, wat in die tweede derde van die 19de eeu gebou is, die oprigting van woonkwartiere reeds duidelik belemmer.
Eers in die laat Keisertyd tussen die eeuwisseling en die Eerste Wêreldoorlog is toereikende straat- en brugverbindings met Alt-Schöneberg en Berlyn aangelê. Hierdie ontwikkeling is veral deur die vinnige uitbreiding van die hoofstad Berlyn na die omliggende gebiede en die behoeftes van die Pruisiese weermag in die noordelike en oostelike dele van die Insel bevorder.
Sedert die vroeë 20ste eeu verbind altesaam vier brûe die Insel met die res van die stad: Die Julius-Leber-brug (vroeër Sedan-brug) en Langenscheidt-brug (vroeër Siegfrieds-brug) in die weste en Monumenten- und Kolonnen-brug in die ooste.
„Rot (rooi)“
Van die begin af was die Insel 'n woonkwartier vir armer bevolkingsgroepe. Ná die herroeping van die sogenaamde "Sosialiste-wette" in 1890 het die Sosiaal-Demokratiese Party hier by verkiesings 'n buitengewoon groot persentasie van die uitgebragte stemme op hom verenig - 'n merkwaardige prestasie teen die agtergrond van die destydse Pruisiese drie-klasse-stemreg, wat aan welvarende burgers en belastingbetalers groter stemregte verleen het as aan armer inwoners.
Die Insel-bevolking is swaar deur die na-oorlogse inflasie getref en het gedurende die Weimarse Republiek (1918-1933) veral die linkse partye SPD, USPD en KPD ondersteun, terwyl die offisiere van die spoorweg-regiment vir Duits-Nasionale partye gestem het.
Die plaaslike bevolking was regstreeks betrokke by die regsgesinde Kapp-staatsgreep van 1920 en het 'n groot rol by die gevegte rondom die Schönebergse Raadsaal op Kaiser-Wilhelm-plein gespeel. Die Raadsaal is tydens die Tweede Wêreldoorlog deur 'n bomaanval vernietig, maar 'n gedenktafel herinner vandag nog aan die staatsgreep en die slagoffers wat die jong demokrasie hier kom verdedig het.
Breëvoetstrandluis
Die Breëvoetstrandluis (Pontogeloides latipes) is 'n ongewerwelde diertjie, isopood, wat aan die hele kuslyn van Suid-Afrika voorkom. Die diertjie is deurskynend wit en beide pare tentakels is sigbaar. Die agterste aanhangsels het hare. Die diertjie leef in die tussengetysone op sandstrande. Hulle vreet enige organiese materiaal wat deur die getye uitgespoel word.
Rote Insel
„Rot (rooi)“
In dieselfde jaar is Schöneberg by Berlyn ingelyf. Schöneberg was in vergelyking met die uitgestrekte arbeiderskwartiere van die "Rooi Wedding", Neukölln of Berlyn-Friedrichshain eerder 'n klein welaf buurt met voorstadkarakter. Nogtans het Hitler se SA-troepe die Rote Insel, wat deur aanhangers van linkse partye oorheers was, net swaar gewapend tydens skielike strooptogte aangedurf.
Sedert die vroeë 1980's is die Rote Insel in politieke opsig 'n bolwerk van groen-alternatiewe en linkse partye. Die Groen Party het hier dikwels duidelik meer as twintig persent van die uitgebragte stemme op hom verenig.
Die gasometer
Die reusagtige gasometer (tegnies korrek is dit 'n laedruk-gashouer), wat tussen 1908 en 1910 opgerig is en destyds een van die drie grootstes van sy soort in Europa was, is die mees kenmerkende gebou van die Rote Insel. Dit was oorspronklik 78 meter hoog met 'n deursnee van 61 meter en kon in sy teleskoophouer tot by 160 000 kubieke meter steenkoolgas (ook stadsgas genoem) stoor, wat destyds die belangrikste energiebron vir straatbeligting, verwarming en kookdoeleindes was.
Die Britse Imperial International Continental Gas Association, wat die gasometer beheer het, is in 1916 onteien - die Duitse owerhede het die gasbedryf tydens die Eerste Wêreldoorlog as strategies belangrik beskou en dus seker gemaak dat die onderneming uitsluitlik deur Duitsers besit is. Die gasometer is in 1993, toe Berlyn na aardgas omgeskakel het, buite bedryf gestel en tot historiese monument verklaar.
Die staalkonstruksie is vandag 'n duidelik sigbare baken wat baie kilometer ver waargeneem kan word. Daar is al beplan om die gasometer tot 'n kulturele sentrum te ontwikkel, maar weens 'n tekort aan fondse is hierdie planne nog nie verwesenlik nie. Einde Mei 2007 het 'n privaat belegger, wat die perseel in Maart van dieselfde jaar gekoop het, sy planne bekend gestel.
Die treinstasie Berlin-Südkreuz
Die treinstasie Berlin-Südkreuz is in 1901 onder die oorspronklike naam Papestraße geopen. Alhoewel hier belangrike stadstrein-spoorlyne gekruis het, het die stasie baie dekades lank bloot 'n ondergeskikte rol in Berlyn se openbare vervoerstelsel gespeel.
Ná die ontwikkeling van 'n nuwe konsep is die stasie aansienlik vergroot en op 28 Mei 2006 as een van vyf nuwe treinstasies vir sowel stadstreine asook nasionale spoorverbindings, waaronder ook InterCityExpress-hoësnelheidstreine, in bedryf gestel. Die stasie vorm tans die suidoostelike eindpunt van die Rote Insel.
Kerke en openbare geboue
Die belangrikste kerkgeboue in die Rote Insel is die
Dit was algemene praktyk gedurende die Duitse Keisertyd om aan die Evangeliese kerkgemeentes 'n prominente plek vir die oprigting van nuwe kerkgeboue toe te wys, en die Koningin-Luise-Gedagteniskerk het dan ook as 'n vrystaande ronde saalkerk op die Gustav-Müller-plein ontstaan. Die indrukwekkende gebou oorheers met sy koepel nog steeds die plein.
Die Rote Insel se Rooms-Katolieke kerkgemeente het met sy meer as 5 000 gelowiges byna twintig persent van die totale plaaslike bevolking verteenwoordig en bevestig die vermoede dat 'n groot aantal mense uit ander gebiede van Pruise en die Duitse Ryk hulle hier gevestig het. Die gemeente se St. Elisabeth-kerk is nogtans as 'n minder opvallende gebou by 'n ry huise in die noordelike deel van die Kolonnen-straat gevoeg.
Die Insel beskik oor twee klein historiese begraafplase, die Zwölf-Apostel- ("Twaalf-Apostels-") en die meer bekende Alter St. Matthäus-kerkhof. Hulle hoort albei nie by plaaslike kerkgemeentes, die laasgenoemde selfs nie by 'n Schönebergse gemeente nie: Die gemeente St. Matthäus beskik oor 'n kerkgebou in die suide van die vroeëre distrik Tiergarten, maar sy begraafplaas is aan die Großgörschen-straat geleë. Hier lê die grafte van bekende burgers soos Jacob en Wilhelm Grimm, Rudolf Virchow en Max Bruch.
Gedurende die Tweede Wêreldoorlog het net soos op meer as veertig ander Berlynse begraafplase ook op die Zwölf-Apostel-kerkhof dwangarbeiders uit die Sowjetunie gewerk, wat onder onmenslike omstandighede in 'n kamp aan die Neuköllnse Hermann-straat geïnterneer was.
Murlough Beach
Murlough Beach is 'n wye, plat sandstrand, met 'n rant spoelklippies net bokant die hoogwaterpeil, wat oor 'n afstand van vyf myl langs die Ierse Seekus tussen Newcastle en Dundrum in die Noord-Ierse graafskap Down strek.
Rote Insel
Verwysings
. Met erkenning aan Rainer Lewalter (Berlyn).
Murlough Beach
Die strand word begrens deur die Nasionale Murlough-natuurreservaat, 'n uitgestrekte sandduinstelsel wat sowat 6000 jaar gelede gevorm is en sedert 1967 deur die National Trust bestuur word. Die natuurreservaat word deur 'n netwerk van paaie en houtpaaie vir besoekers ontsluit. Murlough Beach se buitengewone ligging tussen die natuurreservaat, die bergreeks Mourne Mountains en die Ierse See maak van die strand 'n gewilde bestemming vir staptoeriste en voëlkykers.
Jomo Cosmos
Jomo Cosmos is 'n sokkerklub in Johannesburg wat in die Premier Sokkerliga speel. Die klub is deur voorsitter en afrigter Jomo Sono na homself en die voormalige Amerikaanse sokkerspan New York Cosmos vernoem. Cosmos is hierdie seisoen nuut in die Premier Sokkerliga, hulle is gepromoveer na hulle kampioene was in die 2010/11 seisoen van die Nasionale Eerste Afdeling.
Matibidi
Matibidi is 'n Swart nedersetting in die Thaba Chweu Plaaslike Munisipaliteit van Mpumalangaprovinsie, Suid-Afrika.
FC Bayern München
FC Bayern München is 'n sportklub uit München, die hoofstad van die deelstaat Beiere in Duitsland, veral bekend vir sy sokkerafdeling. Benewens sokker, het die klub ook onder meer afdelings vir basketbal, handbal, kegelbal, skaak, tafeltennis en gimnastiek. Bayern München is die bekendste en mees suksesvolle klub van Duitsland en is een van vier klubs wat al alle groot Europese kompetisies gewen het.
In 1923 het Bayern ook Turn- und Sportverein 1890 Jahn München (vandag, na 'n samsmelting in 1947, as Turnerschaft Jahn München von 1887 bekend) verlaat om die huidige onafhanklike klub te vorm.